Rīgā

|  |  |  |  |
| --- | --- | --- | --- |
|  | 23.05.2023 | Nr. | 3.2-26/22-2 / 1645 |
|  |  |  |  |
| Uz |  | Nr. |  |

Administrācijas vadītājai

Ievai Braunfeldei

*Par priekšlikumiem līdzekļu pārdalei veselības nozarei*

Lai uzlabotu veselības aprūpes pakalpojumu pieejamību 2023. gadā ievērojot fiskālās politikas nosacījumus un spēkā esošo likumu “Par valsts budžetu 2023. gadam un budžeta ietvaru 2023., 2024. un 2025. gadam” attiecībā uz pieļaujamo valsts budžeta finansiālās bilances apjomu un noteikto maksimāli pieļaujamo valsts budžeta izdevumu kopapjomu 2023. gadam, tiek meklēti risinājumi papildu finanšu līdzekļu pārdalei Veselības ministrijai no citiem budžeta resoriem.

No 2023. gada 29. maija līdz 2023. gada 7. jūnijam tiek plānotas finanšu ministra individuālās sarunas ar nozaru ministriem. Individuālo sarunu laikā plānots pārrunāt šādus jautājumus:

1. Priekšlikumi iespējamai finansējuma pārdalei no 2023. gadā ministrijām apstiprinātā budžeta, lai nodrošinātu finansējuma pārdali Veselības ministrijai neatliekamu un prioritāru pasākumu finansēšanai veselības nozarei 2023. gadā;
2. Prioritāro pasākumu 2024. – 2026. gadam iesniegšanas procesu, tajā skaitā izvērtējot Valsts kontroles revīzijas ziņojumā minēto par prioritāro pasākumu īstenošanas kvalitāti.

Attiecībā uz priekšlikumiem finansējuma pārdalei no ministriju budžetiem, lai nodrošinātu papildus līdz 140 milj. *euro* piešķiršanu veselības nozarei:

1. Atbilstoši Ministru prezidenta rezolūcijai (23-MPI-16) nozaru ministrijām ir uzdots līdz **2023. gada 26. maijam** sagatavot informāciju par 2023. gada valsts budžeta izpildes procesā izveidojušos un līdz gada beigām prognozēto izdevumu ekonomiju, kā arī pārskatīt piešķirto finansējumu 2023. gadā. **Lūdzu izvērtēt minēto uzdevumu par nozares budžeta izpildi, sagatavot un iesniegt minētos priekšlikumus**;
2. Lai nodrošinātu nepieciešamo finansējumu veselības nozarei, **ir veikts procentuāls izdevumu samazinājuma ministriju budžeta programmu/apakšprogrammu EKK2000 “Preces un pakalpojumi” aprēķins**, izdevumus EKK 2000 “Preces un pakalpojumi” samazinot par 5% vai 2 312 731 *euro* apmērā. (skat. pielikumā pievienoto Excel failu). Vienlaikus aprēķinātās summas apmērā, nozaru ministrijām ir iespēja piedāvāt savu redzējumu par samazināmām budžeta pozīcijām.
3. Ņemot vērā valsts akciju sabiedrības “Valsts nekustamie īpašumi” 2022. gada 11. oktobra Nr.4/2-7/8643 norādīto, ka Valsts ieņēmumu dienests, atsakās no turpmākās dalības projektā un turpinās lietot īpašumu Ventspilī, Dzintaru ielā 18, kā arī Labklājības ministrija atsakās no Kuldīgas ielā 2, Ventspilī projekta turpināšanas, ņemot vērā nomas maksas pieaugumu un projekta iespējamo dalīšanu kārtās, Finanšu ministrijas budžetā plānoto finansējumu 171 544 *euro* apmērā būtu iespējams pārdalīt veselības nozarei 2023. gadā.

Savukārt attiecībā uz prioritāro pasākumu 2024. – 2026. gadam iesniegšanas nosacījumiem vēršu uzmanību, ka Latvijas Stabilitātes programmā 2023. – 2026. gadam identificētā fiskālā telpa 2024. – 2026. gadā ir ierobežota (2024. gadam 17,1 milj. *euro*, 2025. gadam 193,8 milj. *euro* un 2026. gadam 42,9 milj. *euro*) un, ņemot vērā nepieciešamību nodrošināt papildu finansējumu veselības nozarei, aicinu rūpīgi vērtēt prioritāro pasākumu pieteikumus turpmākajiem gadiem un primāri meklēt iespējas tos finansēt esošo līdzekļu ietvaros, pārskatot ministrijas izdevumus un iepriekš piešķirto finansējumu prioritārajiem pasākumiem (tajā skaitā to īstenošanas progresu).

|  |  |  |
| --- | --- | --- |
| Valsts sekretāres vietniece budžeta jautājumos | (paraksts\*) | J. Plūme |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Stepanova 25747458  
Mara.Stepanova@fm.gov.lv